b'\n_START_ARTICLE_\nAcqua alta\n_START_PARAGRAPH_\nAcqua alta betyr h\xc3\xb8y vannstand p\xc3\xa5 italiensk, og er et naturfenomen som inntreffer stadig oftere i Venezia. I 1920-\xc3\xa5rene hendte det ca 5-6 ganger i \xc3\xa5ret. P\xc3\xa5 2000-tallet skjedde det mellom 50 og 60 ganger \xc3\xa5rlig (60 til 80 cm). Virkelig h\xc3\xb8yt vanniv\xc3\xa5 - Acqua alta - defineres som en vannstands\xc3\xb8kning p\xc3\xa5 110 cm over normalen. Et av de siste alvorlige tilfellene skjedde 8. desember 2008, da vannstanden gikk opp med 156 cm. Forholdene blir ikke bedre ved at byen gradvis synker. Et bevis p\xc3\xa5 dette er at gulvet i huset til Marco Polo (d\xc3\xb8d 1324) idag ligger to meter under normal vannstand._NEWLINE_Byens problemer er selvforskyldte. P\xc3\xa5 1400-tallet p\xc3\xa5begynte man st\xc3\xb8rre hydrauliske arbeider. Elvene Piave, Brenta og Adige rant ut i lagunen. Munningene ble flyttet, slik at elvene rant ut i Adriaterhavet. Arbeidene ble iverksatt fordi elvenes tilf\xc3\xb8rsel av grus, slam og sand, truet med \xc3\xa5 gj\xc3\xb8re lagunen grunnere. Lagunen var Venezias\' forsvarslinje, og hindret ethvert angrep p\xc3\xa5 byen. Hvis lagunen ble for grunn, ville en invasjon fra aggressive fiender bli mulig. P\xc3\xa5 1700-tallet var man kommet s\xc3\xa5 langt at andre tilsig fra bekker og myrdrag var blitt sperret. \xc3\x85pningene ut mot Adriaterhavet, som f\xc3\xb8r hadde v\xc3\xa6rt tallrike, ble redusert til tre; Lido-, Malamocco- og Chiogga-\xc3\xa5pningene. Disse \xc3\xa5pningene er i dag sv\xc3\xa6rt dype, opptil 15 meter, dette for \xc3\xa5 h\xc3\xa5ndtere oljetankere til raffineriene i Marghera p\xc3\xa5 fastlandet, samt cruiseskip til selve byen. Landstripene ut mot Adriaterhavet (Malamocco, Lido, Jesolo) ble forsterket med flombarrierer og b\xc3\xb8lgebrytere._NEWLINE_Byen har i en \xc3\xa5rrekke arbeidet for \xc3\xa5 sikre lagunen mot flomvann fra Adriaterhavet.Firmaet Consorzio Venezia Nuovo planla og startet byggingen av en flomsperre, best\xc3\xa5ende av noen og sytti nedsenkbare pongtonger, 3 til 4 meter tykke, 20 til 30 meter lange og ca 20 meter brede. Pongtongene skulle ligge under havoverflaten, pumpes tomme for luft, og stige opp og sperre for flomvann; inntil en h\xc3\xb8yde p\xc3\xa5 to meter. De f\xc3\xb8rste elementene ble testet ut i 2013. Prosjektet har manglende \xc3\xb8konomisk kontroll, bestikkelser og underslag; byens administrasjon er involvert i dette. Consorzio Venezio Nuovo etablere ca 30 millioner \xe2\x82\xac som grunnlag for bestikkelser og satte disse pengene i utenlandske banker. Pongtongsystemet (Mose - etter profeten Moses funnet i Nilen som barn) omtales i lokalpressen, det hevdes at systemet med \xc3\xa5 heve pongtongene er slik organisert at Basilico San Marco vil ha overvann p\xc3\xa5 gulvene sine, selv ved lav vannstand. Lokalavis "La Nuova di Venezia" forteller i juni 2017, at man i tillegg til Mose, ogs\xc3\xa5 skal heve kaikantene ut mot lagunen, og sperre underjordiske avl\xc3\xb8pskanaler fra \xc3\xa5 f\xc3\xb8re vann inn under byen. En annen sak er at Mose har funksjonsproblemer; sand og s\xc3\xb8ppel i vannet/lagunen gj\xc3\xb8r at pontongene ikke virker helt slik som planlagt.'